Søren Damm

Søren Damm (født 1973) er en dansk forfatter og musiker -bror til Mogens Damm.

Forfatterkarriere

Forfatterdebut 
Søren Damm debuterede som 21-årig i 1994 med den prisbelønnede roman Transit på forlaget Centrum. Romanen blev udsolgt på kort tid  og er med årene blevet et sikkert hit i gymnasieskolen, hvor den stadig indgår i pensum og bliver brugt i eksaminer.

Opfølgning 
I 1996 udkom romanen Melodrama – også på Forlaget Centrum. Romanen, der er baseret på et filmmanuskript skrevet af Søren Damm og Erik Piers, fik fremragende anmeldelser, men nåede aldrig de salgstal, som debutromanen nåede. I 1996 skrev Søren Damm manuskriptet til og instruerede selv kortfilmen Punktum, der er blevet vist på både DR2 og svensk TV2. Han lavede desuden sammen med Araneum og chefdesigneren Toke Nygaard (nu Zendesk) forfatterhjemmesiden, The Most Famous Writer, som i 1998 vandt branchens fornemmeste pris.

Den tredje mening 
Det var Damms store vision at skrive den store samtidsroman, og i tre år arbejdede han på en stort anlagt samfundskritisk thriller, der tog udgangspunkt i mordet på venstrefløjsaktivisten, Henrik Christensen, som blev dræbt af en bombe på Internationale Socialisters kontor i 1992. Med andre ord en politisk intrige af rang, der trak spor helt op i toppen af Politiets Efterretningstjeneste og havde såvel lede nazister og liderlige kvinder på rollelisten. 

Men romanen med titlen Den Tredje Mening blev aldrig antaget hos et forlag. Den manglede efter sigende "troværdighed i persontegningen" og var "krampagtig". Damms eget forlag, Centrum, afslog og andre forlag takkede også nej.

Problemerne letter 
I lang tid havde Søren Damm store problemer med at få sine historier optaget hos forlag og der forekom derfor en lang pause i udgivelser fra hans side, hvor han bl.a. skiftede forlag til Samleren (i dag Gyldendal). Herefter udkom romanen Finland i 2006, der igen fik de store superlativer frem hos anmelderne.

Musikerkarriere 
Søren Damm debuterede i december 2013 som musiker og sangskriver med pladen Sol for en Blind. Første single fra pladen var sangen Gustaf Munch-Petersen''' . Sol for en Blind indeholdte 11 sange med digte af digteren og forfatteren Tom Kristensen - og udkom med familiens accept. Pladen udkom på indieselskabet Innersleeve Records. 

Pladen indeholdt følgende sange:
 I et tomt Værelse
 Den Blinde
 Gustaf Munch-Petersen
 Ateisten
 Gangspilsvise
 Græs
 En rød Tulipan
 Ringen
 Diminuendo
 Angst
 Hinsides

Sørens 2. album, Det Bliver Så Tidligt Sent så dagens lys d. 30. oktober 2020. Albummet indeholder 11 sange med tekst og musik af Damm selv.  Dog er tektsten til sangen "Etnonational" skrevet af Jens Keis Kristensen. Albummet er produceret af Jesper Andersen, kendt fra Tuco Brothers, Tuco & Top og Gravens Rand. Første single fra albummet var Soning som fik airplay på P5 og en lang række lokalradioer og rundende i 2022 mere end 30.000 afspilninger alene på Spotify.. I forbindelse med albummet optrådte Søren Damm med band til en udsolgt koncert på spillestedet Drop In i København d. 30. oktober 2020. 

Pladen indeholder følgende sange:

 Det Bliver Så Tidligt Sent
 Brønshøj Torv
 Told
 Soning
 Hvor Går Vi Hen?
 Damokles´ Sværd
 Jeriko
 Kærlighedssang
 Idealisten
 Etnonational
 Lavt Blus

 Bibliografi 
 Oktoberdage, novelle i Forever Young: 30 noveller, redigeret af Hanne Vibeke Holst, 288 sider, Gyldendal: 1992
 Transit, 178 sider, Centrum: 1994
 Boomerang, novelle, tidsskriftet ALEBU, september 1995
 Melodrama: en føljeton i 22 afsnit, baseret på et manuskript af Søren Damm og Erik Piers, 256 sider, Centrum: 1996
 Sort er en følelse…: film noiren i dansk film”, speciale, 110 sider, Aalborg Universitet: 2001
 Sprogfornyelse dot dk, kronik i Forfatteren, no. 3: 2001
 Uddrag af Transit i ”Mytemotiver i dansk litteratur”, redigeret af Ove Benn og Jørn Jakobsen, 262 sider, Systime: 2005
 Finland, 249 sider, Samleren: 2006
 Sol for en Blind, CD, Innersleeve Records, 2013Det Bliver Så Tidligt Sent, Innersleeve Records, 2020''

Eksterne henvisninger 

 Søren Damm Musikeren på Facebook
 Søren Damm: Det Bliver Så Tidligt Sent ★★★★☆☆ - GFR (gfrock.dk)
 CAPAC » Capac anbefaler: Søren Damm – Det bliver så tidligt sent
 ANMELDELSE:  (gaffa.dk)
 Søren Damm: Soning (officiel) - YouTube
 Drømmerejse – fra Brønshøj til Birkerød | BT Musik - www.bt.dk

Romanforfattere fra Danmark
Faglitterære forfattere fra Danmark
Dansksprogede forfattere fra Danmark